Document ID: /roh_data/filtered/fineweb-2-filterrobots_roh.jsonl.gz/25000

Ella haja arrestà l'um sin fundament d'in cumond d'arrest internaziunal da l'Egipta, ha communitgà la polizia. Ussa sto la procura generala tudestga a Berlin decider co vinavant.
Ina dretgira penala a Cairo aveva sentenzià Mansur l'onn passà ad in chasti da 15 onns praschun pervi da crims tar protests cunter Mubarak. Mansur ha refusà las rinfatschas. In video dad Al-Dschasira en l’internet mussa Mansur a la plazza aviatica. Da là vuleva el viagiar vinavant a la sedia principala da l’emettur a Doha (Katar).
Al-Dschasira pretenda da laschar liber Mansur
Entant pretenda l’emettur da novitads Al-Dschasira da la polizia tudestga ch'ella laschia liber ses collavuratur Ahmed Mansur. Las rinfatschas cunter il schurnalist egipzian sajan faussas, ha declerà l'emettur sin sia pagina d'internet.
RR novitads 12:00